ગાંધીનગર નજીક કરાઇ પોલીસ એકેડમી ખાતે ખાખી વર્દીનો પાવર બતાવીને આઇપીએસ અધિકારીએ 15 પોલીસકર્મીઓને બંધક બનાવ્યા હોવાની ચકચારી ઘટના સામે આવી છે. દેશને આઝાદ થયે આટ આટલા વર્ષો વીતી ગયા પરંતુ લાગે છે કે હજુ ગુલામીની અવસ્થા ગઈ નથી. અંગ્રેજોની તાનાશાહી મરી પરવારી નથી. ગુજરાતમાં પોલીસ સાથે પણ કઈક આવું જ જોવા મળી રહ્યું છે. એવી કેટકેટલીય પોલીસની કરતૂતો સામે આવે છે જેનાથી સામાન્ય જનતાની હાલાકી ખુબ વધી જાય છે. અને જે પોલીસ જનતાની સુરક્ષા માટે છે તે ભક્ષક બનીને રહી જાય છે. આવી જ કેટલીક કરતૂતો વિશે ચર્ચા કરીએ જેનાથી એ પૂરવાર થાય છે કે ગુજરાત પોલીસની તાનાશાહી હજુ ખતમ થઈ નથી જે સામાન્ય પ્રજાજનોએ ભોગવવું પડે છે.